
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Brīvības pieminekļa un Rīgas Brāļu kapu saglabāšanas, uzturēšanas, izpētes un atjaunošanas programmu 2026.–2028. gadam" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Projekts sagatavots, pamatojoties uz Brīvības pieminekļa un Rīgas Brāļu kapu likuma (turpmāk – Likums) 5. panta otro daļu.
1.2. Mērķis
Mērķa apraksts
Projekta mērķis ir apstiprināt Brīvības pieminekļa un Rīgas Brāļu kapu saglabāšanas, uzturēšanas, izpētes un atjaunošanas programmu 2026.–2028. gadam (turpmāk – Apsaimniekošanas programma), ievērojot to, ka Brīvības pieminekļa un Rīgas Brāļu kapu padome (turpmāk – Padome) 2026. gada 5. un 11. marta sēdēs ir saskaņojusi Rīgas valstspilsētas pašvaldības aģentūras “Rīgas pieminekļu aģentūra” (turpmāk – Aģentūra) sagatavoto Apsaimniekošanas programmu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Likuma 5. panta pirmā daļa nosaka, ka Brīvības pieminekļa, tā aizsardzības zonas un Rīgas Brāļu kapu, to teritorijas un aizsardzības zonas saglabāšanu, uzturēšanu un atjaunošanu nodrošina Ministru kabineta noteikts Brīvības pieminekļa un Rīgas Brāļu kapu apsaimniekotājs. Saskaņā ar Ministru kabineta 2021. gada 21. decembra rīkojuma Nr. 976 “Par Brīvības pieminekļa un Rīgas Brāļu kapu apsaimniekotāja noteikšanu” (turpmāk – MK rīkojums Nr. 976) 1. punktu atbilstoši Likuma 5. panta pirmajai daļai, Valsts pārvaldes iekārtas likuma 40. panta pirmajai un trešajai daļai un likuma “Par pašvaldībām” (zaudēja spēku 2023. gada 1. janvārī) 9. panta pirmajai daļai Aģentūrai (turpmāk – Brīvības pieminekļa un Rīgas Brāļu kapu apsaimniekotājs) ir deleģēts valsts pārvaldes uzdevums – Brīvības pieminekļa un Rīgas Brāļu kapu apsaimniekošana. Saskaņā ar MK rīkojuma Nr. 976 2. punktu Brīvības pieminekļa un Rīgas Brāļu kapu apsaimniekotājs nodrošina Brīvības pieminekļa un Rīgas Brāļu kapu apsaimniekošanu, ievērojot Likumā, likumā “Par kultūras pieminekļu aizsardzību”, Rīgas vēsturiskā centra saglabāšanas un aizsardzības likumā un citos normatīvajos aktos noteikto tiesisko regulējumu.

Padomes 2025. gada 28. novembra sēdē tika nolemts atbalstīt valsts pārvaldes uzdevuma – Brīvības pieminekļa un Rīgas Brāļu kapu apsaimniekošana – deleģēšanu Aģentūrai, pagarinot Aģentūrai Brīvības pieminekļa un Rīgas Brāļu kapu apsaimniekotāja uzdevuma veikšanas termiņu līdz 2029. gada 31. decembrim. Padomes 2025. gada 28. novembra sēdē tika norādīts, ka Aģentūrai ir atbilstoša pieredze un nepieciešamais tehniskais nodrošinājums, lai nodrošinātu Brīvības pieminekļa un Rīgas brāļu kapu apsaimniekošanu, kā arī Aģentūra ir izstrādājusi Apsaimniekošanas programmu. Līdz ar to Padome nolēma saskaņot, ka Aģentūra turpina Brīvības pieminekļa un Rīgas Brāļu kapu apsaimniekošanu saskaņā ar deleģējumu un Apsaimniekošanas programmu līdz 2029. gada 31. decembrim.

Ar Ministru kabineta 2025. gada 22. decembra rīkojumu Nr. 876 “Grozījumi Ministru kabineta 2021. gada 21. decembra rīkojumā Nr. 976 “Par Brīvības pieminekļa un Rīgas Brāļu kapu apsaimniekotāja noteikšanu”” (turpmāk – MK rīkojums Nr. 876) noteikts, ka saskaņā ar Likuma 5. panta pirmo daļu, Valsts pārvaldes iekārtas likuma 40. panta pirmo un trešo daļu un Pašvaldību likuma 6. panta pirmo daļu Aģentūrai tiek turpināts deleģēt valsts pārvaldes uzdevumu – Brīvības pieminekļa un Rīgas Brāļu kapu apsaimniekošana. Tāpat ar MK rīkojumu Nr. 876 noteikts, ka Nacionālās kultūras mantojuma pārvaldes noslēgtais valsts pārvaldes uzdevuma deleģēšanas līgumu ar Aģentūru ir spēkā no 2022. gada 1. janvāra līdz 2028. gada 31. decembrim (Nacionālās kultūras mantojuma pārvaldes un Aģentūras noslēgtais 2022. gada 28. janvāra deleģēšanas līgums Nr.B-SL-6 “Valsts pārvaldes uzdevuma deleģēšanas līgums par Brīvības pieminekļa un Rīgas Brāļu kapu apsaimniekošanu”). Ar minēto deleģēšanas līgumu Nacionālā kultūras mantojuma pārvalde ir deleģējusi un Aģentūra ir apņēmusies veikt valsts pārvaldes uzdevumu – deleģēšanas līgumā noteiktajā kārtībā nodrošināt Brīvības pieminekļa, tā aizsardzības zonas un Rīgas Brāļu kapu, to teritorijas un aizsardzības zonas saglabāšanu, uzturēšanu, apsaimniekošanu un atjaunošanu, nodrošinot kultūrvēsturiskā mantojuma mērķtiecīgu un lietderīgu izmantošanu saskaņā ar deleģēšanas līguma noteikumiem. Aģentūra ar deleģēšanas līgumu ir apņēmusies pildīt valsts pārvaldes uzdevumu saskaņā ar Likumu, likumu “Par kultūras pieminekļu aizsardzību”, Rīgas vēsturiskā centra saglabāšanas un aizsardzības likumu un citiem normatīvajiem aktiem, ievērojot labas pārvaldības un citus valsts pārvaldes principus, saskaņā ar Likuma 5. panta otrajā daļā noteikto izstrādāt Brīvības pieminekļa un Rīgas Brāļu kapu apsaimniekošanas programmu un iesniegt to Nacionālajai kultūras mantojuma pārvaldei, deleģēšanas līgumā noteiktajā kārtībā un apjomā nodrošināt kvalitatīvu deleģēšanas līgumā noteikto pienākumu izpildi, ne vēlāk kā piecu darba dienu laikā no rakstiska pieprasījuma saņemšanas sniegt Nacionālajai kultūras mantojuma pārvaldei informāciju par deleģēšanas līgumā noteikto pienākumu izpildi, nodrošināt Brīvības pieminekļa, tā aizsardzības zonas un Rīgas Brāļu kapu un to teritorijas un aizsardzības zonas uzturēšanai, apsaimniekošanai un saglabāšanai nepieciešamo darbību veikšanu, tajā skaitā regulāri veikt apsekošanu (vizuālo apskati), lai noskaidrotu un novērstu bojājumus un iespējamos apdraudējumus, savlaicīgi un regulāri veikt teritorijas uzturēšanu, saglabājot vēsturisko labiekārtojuma raksturu, informēt Nacionālo kultūras mantojuma pārvaldi par katru radušos bojājumu, lietot oriģinālam un vēlāku laiku vērtīgiem uzslāņojumiem atbilstošus un ar tiem saderīgus materiālus un tehnoloģijas, pirms atjaunošanas darbu uzsākšanas nodrošināt nepieciešamo izpēti, nodrošināt ērtu publisko pieejamību un netraucētu vizuālo uztveri.

Likuma 5. panta otrā daļa nosaka, ka Brīvības pieminekļa, tā aizsardzības zonas un Rīgas Brāļu kapu, to teritorijas un aizsardzības zonas saglabāšana, uzturēšana, izpēte un atjaunošana notiek saskaņā ar Brīvības pieminekļa un Rīgas Brāļu kapu saglabāšanas, uzturēšanas, izpētes un atjaunošanas programmu (turpmāk – Brīvības pieminekļa un Rīgas Brāļu kapu apsaimniekošanas programma). Brīvības pieminekļa un Rīgas Brāļu kapu apsaimniekošanas programmu izstrādā Brīvības pieminekļa un Rīgas Brāļu kapu apsaimniekotājs un saskaņo to ar Padomi. Brīvības pieminekļa un Rīgas Brāļu kapu apsaimniekošanas programmu apstiprina Ministru kabinets.

Atbilstoši Ministru kabineta 2023. gada 13. janvāra ārkārtas sēdes protokollēmumam (prot. Nr. 2 1.§) “Informatīvais ziņojums “Par priekšlikumiem valsts budžeta prioritārajiem pasākumiem 2023. gadam un budžeta ietvaram 2023.–2025. gadam”” Brīvības pieminekļa un Rīgas brāļu kapu apsaimniekošanai no 2025. gada un turpmāk ik gadu piešķirts valsts budžeta finansējums 1 147 332 euro apmērā.

Valsts budžeta dotācijas finansējuma sadalījums Brīvības pieminekļa un Rīgas Brāļu kapu apsaimniekošanas programmas īstenošanai 2022.–2027. gadam:
	Gads
	Piešķiramais
finansējums no valsts budžeta dotācijas (euro)
	Kopā plānotais finansējuma izlietojums (euro)
	Kopā faktiskais finansējuma izlietojums
(euro)
	Neizlietotais finansējuma
atlikums
(euro)

	2022.
	597 129
	597 129
	574 513,68
	22 615,32

	2023.
	761 985
	784 600,32
	508 086,32
	276 514

	2024.
	986 333
	1 262 847
	1 073 184,82
	189 662,18

	2025.
	1 147 332
	1 336 994,18
	1 242 325,06
	94 669,12

	2026.
	1 147 332
	1 242 001,12
	-
	-

	2027.
	1 147 332
	1 147 332
	-
	-


Aģentūra Nacionālajai kultūras mantojuma pārvaldei un Padomei iesniedza Apsaimniekošanas programmu. Padome atbilstoši Likuma 8. panta ceturtās daļas 1. punktā noteiktajam izvērtēja Aģentūras sagatavoto Apsaimniekošanas programmu un 2026. gada 5. marta sēdē nolēma konceptuāli atbalstīt Apsaimniekošanas programmu un pēc precizējumu izskatīšanas balsot par tās apstiprināšanu elektroniski 2026. gada 11. martā. Padome 2026. gada 13. marta elektroniskās balsošanas protokolā saskaņoja Aģentūras sagatavoto un precizēto Apsaimniekošanas programmu.
Problēmas un risinājumi
Problēmas apraksts
Lai īstenotu Likuma 5. panta otrajā daļā noteikto, ka Brīvības pieminekļa, tā aizsardzības zonas un Rīgas Brāļu kapu, to teritorijas un aizsardzības zonas saglabāšana, uzturēšana, izpēte un atjaunošana notiek saskaņā ar Brīvības pieminekļa un Rīgas Brāļu kapu apsaimniekošanas programmu, kuru izstrādā Brīvības pieminekļa un Rīgas Brāļu kapu apsaimniekotājs, saskaņojot to ar Padomi un kuru apstiprina Ministru kabinets, nepieciešams virzīt apstiprināšanai Ministru kabinetā Apsaimniekošanas programmu.
Risinājuma apraksts
Projekts paredz virzīt apstiprināšanai Ministru kabinetā Apsaimniekošanas programmu, jo atbilstoši Likuma 5. panta otrajai daļai Brīvības pieminekļa, tā aizsardzības zonas un Rīgas Brāļu kapu, to teritorijas un aizsardzības zonas saglabāšana, uzturēšana un atjaunošana notiek saskaņā ar Brīvības pieminekļa un Rīgas Brāļu kapu apsaimniekošanas programmu.

Apsaimniekošanas programmā ir sniegta informācija par Brīvības pieminekļa, tā aizsardzības zonas un Rīgas Brāļu kapu, to teritorijas un aizsardzības zonas saglabāšanas, uzturēšanas un atjaunošanas pamatojumu, Brīvības pieminekļa un Rīgas Brāļu kapu statusu un vēsturi, kā arī sniegts apraksts par minētajiem objektiem un to apsaimniekošanas vēsturi. Apsaimniekošanas programmā ir sniegta vispārīga informācija par plānotajiem atjaunošanas un restaurācijas darbiem Brīvības piemineklim un Rīgas Brāļu kapiem periodā no 2026. gada līdz 2028. gadam. 

Attiecībā uz Brīvības pieminekli un Rīgas Brāļu kapiem Apsaimniekošanas programmā paredzēti šādi atjaunošanas/ restaurācijas darbi:
1) 2026. gadā – paredzētie atjaunošanas un restaurācijas darbi ietver būtiskus uzlabojumus Rīgas Brāļu kapu saglabāšanā un estētiskās kvalitātes nodrošināšanā. Rīgas Brāļu kapos paredzēts veikt – perimetrālo ceļu segumu atjaunošanas projekta realizāciju, 4. un 3. depozitārija atjaunošanu, preventīvo restaurāciju optimālās kondīcijas uzturēšanai, vārtu būves iekštelpu atjaunošanas projekta izstrādi.
Brīvības pieminekļa atjaunošanas/restaurācijas darbi 2026. gadā netiek plānoti. 
Atsevišķs uzsvars tiks likts uz vēsturiskā mantojuma saglabāšanu atbilstoši kultūras pieminekļu aizsardzības prasībām, sadarbojoties ar restaurācijas speciālistiem un valsts institūcijām. 
2) 2027. gadā – paredzēti vairāki nozīmīgi restaurācijas un labiekārtošanas darbi Rīgas Brāļu kapos: 1) perimetrālo ceļu segumu atjaunošanas projekta realizācija; 2) Strēlnieku sektora atjaunošanas projekta izstrāde, centrālo vārtu būves iekštelpu atjaunošanas projekta izstrādes pabeigšana, depozitāriju atjaunošanas realizācija, preventīvā restaurācija optimālās kondīcijas uzturēšanai.
Brīvības pieminekļa atjaunošanas/restaurācijas darbi 2027. gadā netiek plānoti. 
3) 2028. gadā – paredzēts turpināt nozīmīgus restaurācijas un atjaunošanas darbus, lai nodrošinātu piemiņas vietas ilgtermiņa saglabāšanu un cieņpilnu uzturēšanu Rīgas Brāļu kapos: 1) perimetrālo ceļu segumu atjaunošanas projekta pabeigšana; Mātes Latvijas tēla ar kritušajiem dēliem pilna apjoma aprūpe – restaurācija; Strēlnieku sektora atjaunošanas projekta realizācija; Centrālo vārtu būves iekštelpu atjaunošana, depozitāriju atjaunošanas realizācija, preventīvā restaurācija optimālās kondīcijas uzturēšanai.
Brīvības pieminekļa atjaunošanas/restaurācijas darbi 2028. gadā netiek plānoti. 

Attiecībā uz Brīvības pieminekli un tā aizsardzības zonu Apsaimniekošanas programmā noteikti šādi uzturēšanas darbi: koordinēt pasākumus pie Brīvības pieminekļa; organizēt un vadīt “Goda telpas” apmeklējumus un “Goda grāmatas” parakstīšanu; tīrīt un uzturēt kārtībā Brīvības pieminekļa augšējās un apakšējās terases virsmas – katru dienu, pasākumu laikā visu dienu; tīrīt un uzturēt kārtībā teritoriju piecu metru rādiusā ap Brīvības pieminekli – katru dienu; attīrīt no sniega terases un teritorijas piecu metru rādiusā ap Brīvības pieminekli; sakārtot un uzturēt ziedus uz Brīvības pieminekļa priekšējās terases; tīrīt Brīvības pieminekļa augšējās terases granīta apmales divas reizes mēnesī un pēc vajadzības; kopt un uzturēt kārtībā Brīvības pieminekļa iekštelpas; kopt Brīvības pieminekļa obeliska iekšpusi (stiklu tīrīšana, ekspozīcijas kopšana, kondensāta savākšana), savākt atkritumus; regulāri fiksēt Brīvības pieminekļa iekštelpās uzstādīto mēraparātu rādījumus; novērst konstatētos Brīvības pieminekļa bojājumus; ziņot par sabiedriskās kārtības traucējumiem; uzkopt ziedu vāzes pie Raiņa bulvāra (stādīšana, laistīšana, ravēšana).

Paredzēti šādi Brīvības pieminekļa uzturēšanas darbi: koordinēt pasākumus pie Brīvības pieminekļa; organizēt un vadīt Brīvības telpas apmeklējumus un Goda grāmatas parakstīšanu; tīrīt un uzturēt kārtībā augšējās un apakšējās terases virsmas – katru dienu; pasākumu laikā visu dienu; tīrīt un uzturēt kārtībā teritoriju 5 m rādiusā ap Brīvības pieminekli – katru dienu; attīrīt no sniega terases un teritorijas 5 m rādiusā ap Brīvības pieminekli; sakārtot un uzturēt ziedus uz Brīvības pieminekļa priekšējās terases; tīrīt augšējās terases granīta apmales divas reizes mēnesī un pēc vajadzības; kopt un uzturēt kārtībā Brīvības pieminekļa iekštelpas; kopt obeliska iekšpusi (stiklu tīrīšana, ekspozīcijas kopšana, kondensāta savākšana) savākt atkritumus; regulāri fiksēt Brīvības pieminekļa iekštelpās uzstādīto mēraparātu rādījumus; novērst konstatētos bojājumus; ziņot par sabiedriskās kārtības traucējumiem; aizsardzības zonā uzkopt ziedu vāzes pie Raiņa Bulvāra (stādīšana, laistīšana, ravēšana).

Finanšu līdzekļus, kas radušies ekonomijas rezultātā, drīkst izmantot Brīvības pieminekļa un Rīgas Brāļu kapiem paredzēto atjaunošanas izdevumu segšanai, nepārsniedzot 10 % no piešķirtā finansējuma apmēra.

Ar Apsaimniekošanas programmu tiek īstenota Kultūrpolitikas pamatnostādņu 2022.–2027. gadam “Kultūrvalsts”” (apstiprinātas ar Ministru kabineta 2022. gada 1. marta rīkojumu Nr. 143) 4.3. politikas apakšmērķis “Kultūras mantojuma saglabāšana un radoša izmantošana” un 3. rīcības virziena “Kultūras mantojuma ilgtspēja” 3.1. uzdevums “Nodrošināt kultūras pieminekļu saglabāšanu, atjaunošanu un ilgtspējīgu izmantošanu (NAP2027 [369], [370])”.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Ar Apsaimniekošanas programmu varēs iepazīties Aģentūras tīmekļvietnē www.rigaspieminekli.lv .
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
svētku, atceres un atzīmējamo dienu apmeklētāji
ārvalstu delegāciju vizīšu apmeklētāji
garāmgājēji, braucēji un apbedījumu apmeklētāji
apbedīto un pārapbedāmo tuvinieki
Ietekmes apraksts
Brīvības pieminekļa aizsardzības zonā un Rīgas Brāļu kapu teritorijā un aizsardzības zonā tiek organizēti publiskie pasākumi, piemēram, svētku, atceres un atzīmējamās dienas, kurus apmeklē garāmgājēji, braucēji, apbedījumu apmeklētāji, apbedīto un pārapbedāmo tuvinieki.
Juridiskās personas
saistīto īpašumu valdītāji un turētāji
tuvumā esošie saimnieciskās darbības veicēji
Ietekmes apraksts
Brīvības pieminekļa aizsardzības zonā un Rīgas Brāļu kapu teritorijā un aizsardzības zonā tiek organizēti publiskie pasākumi, piemēram, svētku, atceres un atzīmējamās dienas, kuri ietekmē īpašumu valdītājus un turētājus, kā arī saimnieciskās darbības veicējus, piemēram, teritorijā esošos ēdināšanas uzņēmumus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	1 147 332
	0
	1 147 332
	0
	1 147 332
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	1 147 332
	0
	1 147 332
	0
	1 147 332
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	1 147 332
	0
	1 147 332
	0
	1 147 332
	0
	0

	2.1. valsts pamatbudžets
	1 147 332
	0
	1 147 332
	0
	1 147 332
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Detalizēts Apsaimniekošanas programmā 2026.–2028. gadam plānoto izdevumu aprēķins kārtējam gadam tiks saskaņots ar Padomi līdz kārtējā gada 30. novembrim un Padomes saskaņotais izdevumu aprēķins tiks iekļauts Nacionālās kultūras mantojuma pārvaldes un Aģentūras noslēgtajā 2022. gada 28. janvāra deleģēšanas līgumā Nr.B-SL-6 “Valsts pārvaldes uzdevuma deleģēšanas līgums par Brīvības pieminekļa un Rīgas Brāļu kapu apsaimniekošanu”.

Nacionālajai kultūras mantojuma pārvaldei pēc Aģentūras rakstiska ierosinājuma saņemšanas ir tiesības pārskatīt un mainīt atsevišķiem darbiem paredzēto finanšu līdzekļu izlietojumu 10 % apjomā, nemainot apstiprinātajā Apsaimniekošanas programmā noteikto kopējo finansējuma apmēru 2026.–2028. gadam. Šādā gadījumā puses noslēdz atsevišķu vienošanos pie valsts pārvaldes uzdevuma deleģēšanas līguma.

Apsaimniekošanas programmā paredzēto darbu uzraudzību atbilstoši kompetencei veiks Nacionālā kultūras mantojuma pārvalde.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Brīvības pieminekļa un Rīgas brāļu kapu saglabāšanas, uzturēšanas, atjaunošanas un apsaimniekošanas darbiem Aģentūra ziedojumus nepiesaista. Ziedojumu piesaisti nodrošina nevalstiskais sektors, piemēram, nodibinājums "Rīgas brāļu kapu un Latvijas Vēsturiskā mantojuma fonds". Aģentūra privātpersonu ziedojumu pieņemšanu nodrošina atbilstoši Publisko aģentūru likumam.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Kultūras ministrija, Nacionālā kultūras mantojuma pārvalde, Rīgas valstspilsētas aģentūra “Rīgas Pieminekļu aģentūra”
Nevalstiskās organizācijas
Nē
Cits
Brīvības pieminekļa un Rīgas Brāļu kapu padome
6.2. Sabiedrības līdzdalības organizēšanas veidi
Veids
Konsultatīvā padome
Saite uz sabiedrības līdzdalības rezultātiem
Saskaņā ar Ministru kabineta 2025. gada 19. novembra rīkojumu Nr. 752 “Par Brīvības pieminekļa un Rīgas Brāļu kapu padomi” Padomes sēdēs lēmumu pieņemšanā piedalījās pārstāvji no Nacionālās kultūras mantojuma pārvaldes, Aizsardzības ministrijas, Ārlietu ministrijas, Kultūras ministrijas, Finanšu ministrijas, Rīgas valstspilsētas pašvaldības, nodibinājuma “Rīgas Brāļu kapu un Latvijas vēsturiskā mantojuma fonds” un biedrības “Brāļu kapu komiteja”.

2026. gada 5. martā notika Padomes sēde, kurā tika izskatīts jautājums par Apsaimniekošanas programmas un 2026. gadā plānoto darbu apstiprināšanu.

Padomes sēžu protokoli ir pieejami Nacionālās kultūras mantojuma pārvaldes tīmekļvietnē: https://www.nkmp.gov.lv/lv/brivibas-pieminekla-un-rigas-bralu-kapu-padomes-sezu-protokoli
6.3. Sabiedrības līdzdalības rezultāti
Padome 2026. gada 13. marta elektroniskās balsošanas protokolā saskaņoja Apsaimniekošanas programmu.

Padomes sēžu protokoli ir pieejami Nacionālās kultūras mantojuma pārvaldes tīmekļvietnē: https://www.nkmp.gov.lv/lv/brivibas-pieminekla-un-rigas-bralu-kapu-padomes-sezu-protokoli
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Kultūras ministrija
Nacionālā kultūras mantojuma pārvalde
Rīgas valstspilsētas aģentūra “Rīgas Pieminekļu aģentūra”
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

